**I Latvijas Siluetu vasaras kauss.**

**1. posma nolikums.**

**1. Sacensību norises datums:** 2013. gada 27.aprīlis**;**

**2. Sacensību vieta** – Mārkulīču šautuve;

**3. Sacensības organizē** – Sporta šaušanas klubs “Silueti”;

**4. Sacensībās drīkst piedalīties –** ikviena fiziska persona, kura samaksājusi sacensību dalības maksu un ir apguvusi nepieciešamās iemaņas pareizi rīkoties ar pneimatisko ieroci;

**5. Dalībnieku reģistrēšanās un ieroču piešaušana** – sacensību dienā no plkst. 9:30 – 10:45;

**6. Sacensību sākums** – plkst. 11:00;

**7. Sacensību veids** – šaušana ar pneimatisko ieroci pa metāla siluetiem, kopā 80 mērķi, jeb disciplīna “SP 80”.

**8. Sacensības notiek** – starp individuāliem dalībniekiem, atbilstoši sacensību noteikumiem šaušanas disciplīnā „SP 80”.

**9.** **Ieskaites klases:**

1) **SP1** – PCP, CO2, multikompresijas-1, tipa pneimatiskie ieroči;

2) **SP2** – atsperes-virzuļu un multikompresijas-2. tipa pneimatiskie ieroči;

* Dalībnieks drīkst piedalīties divās klasēs.
* Ar vienu ieroci drīkst piedalīties līdz 3 dalībnieki – jāpiesaka pie reģistrēšanās.

**10. Ierobežojumi ieročiem un aprīkojumam:**

* Pneimatisko ieroču šāviņa sākuma enerģija visās klasēs nedrīkst pārsniedz 12 džoulus!
* Visiem ieročiem jābūt viena šāviņa ieročiem. Ja ierocim paredzēta magazīna, to pirms katra šāviena pielādē ar vienu lodīti.
* Ieroči nedrīkst būt aprīkoti ar paduses āķiem, klusinātājiem. Ieroču svars līdz 5,5kg ar atklāto, 6,5kg ar optisko tēmekli.
* Nedrīkst lietot speciālo ložu šaušanas apģērbu un apavus un jebkādus cimdus.

**11. Sacensību programma** – visi sacensību dalībnieki izpilda astoņas pamatsērijas - četras „no ceļa” un četras „stāvus”:

1. Pa **vistu** siluetiem, kas novietoti **18m** attālumā;
2. Pa **cūku** siluetiem, kas novietoti **27m** attālumā;
3. Pa **tītaru** siluetiem, kas novietoti **33m** attālumā;
4. Pa **aunu** siluetiem, kas novietoti **41m** attālumā.

**Šaušanas kārtība** – visi sacensību dalībnieki tiek sadalīti pa 2 līdz 4 dalībnieki uz katru celiņu.

Izpildot sēriju viens no dalībniekiem šauj, bet nākošais attiecīgās grupas dalībnieks seko, lai tas ievērotu sacensību noteikumus, kā arī pieraksta viņa rezultātu. Pēc sērijas pabeigšanas, tikko šāvušais dalībnieks noliek izlādēto ieroci un pēc tiesneša signāla „pie mērķiem”, dodas sakārtot mērķus atpakaļ stendā. Pēc tam grupas dalībnieki mainās vietām.

* Katrā sērijā ir 10 mērķi. Katrai sērijai tiek dots sagatavošanās laiks 15 sekundes un sērijas izpildes laiks 5 minūtes.
* Šaušana notiek secībā no kreisās uz labo pusi, vispirms apakšējā rinda, pēc tam augšējā, pa 1 šāvienam uz mērķi.

**12. Vērtēšana un apbalvošana -** individuālās sacensību vietas tiek noteiktas pēc izpildīto visu sēriju rezultātu summas.

Ja godalgoto vietu ieguvēji ir uzrādījuši vienādu punktu skaitu, tad starp šiem dalībniekiem tiek rīkota pāršaude.

Apbalvotas tiek katras klases 1. līdz 3.vieta ar diplomiem un medaļām, 4. un 5. vieta ar diplomiem.

**13**. **Izloze** - starp visiem kausa posma dalībniekiem, tiem esot klātienē tiek izlozētas:

- Dalības maksa vienam SP 80 posmam.

- Dalības maksa vienam SM 40 posmam.

- Dalības maksa vienam SŠK „Siluetu” rīkotajam HFT posmam.

**14**. **Dalības maksa:**

1) piesakoties iepriekš vienā klasē – Ls 6.-, divās Ls 10,-;

2) piesakoties uz vietas sacensību dienā vienā klasē – Ls 8.-, divās Ls 12.

Pieteikties iepriekš var pārskaitot dalības maksu uz organizatora kontu.

Rekvizīti: SPORTA ŠAUŠANAS KLUBS SILUETI, Reģ. Nr. 40008204784, "Swedbank" AS, kods HABALV22, konta Nr. LV13HABA0551036082619

Maksājuma mērķī norādīt: *Vārds, Uzvārds, Siluetu vasaras kausa 1. posms, ieskaites klase (SP1 vai SP2).*

**15. Kauss tiks organizēts sešos posmos.**

Kausa kopvērtējuma uzvarētāji tiks noteikti pēc dalībnieku četru labāko posmu punktu kopsummas.

Kausa kopvērtējuma 1. līdz 3. vietas tiks apbalvotas ar kausiem un diplomiem, 4. un 5. vieta ar diplomiem.

Starp visiem kausa dalībniekiem, tiem esot klātienē, kopvērtējuma uzvarētāju apbalvošanas laikā,

tiks izlozēta pneimatiskā šautene

**Weihrauch HW 50S**

un citas vērtīgas balvas.

Par katru dalību kādā no kausa posmu ieskaites klasēm, dalībnieks saņems vienu izlozes biļeti.

**16. Informācija.**

Nolikumu, noteikumus un rezultātus un bildes meklējiet LŠF Stenda un medību šaušanas sekcijas oficiālajā mājas lapā [**www.sasa.lv**](http://www.sasa.lv)kā arī[**www.gaisenes.1s.lv**](http://www.gaisenes.1s.lv)**.**

**Sacensību galvenais tiesnesis**

Māris Strādnieks, tel. Nr. +371 29162346.

Pēc sacensībām visiem sacensību dalībniekiem būs iespēja izmēģināt „Siluetu” un „Skrejošās cūkas” šaušanu ar mazkalibra ieroci.